కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
BCCI: పాక్‌తో మ్యాచ్‌ బహిష్కరణపై వెనక్కి తగ్గిన భారత్
పంచకప్‌లో ఒకవేళ పాకిస్థాన్‌తో మ్యాచ్‌ను భారత్ బహిష్కరిస్తే..? అప్పుడు పాక్‌ విజేతగా నిలిచి రెండు పాయింట్లు చేజిక్కించుకుంటుంది. అంటే.. ఇప్పటి వరకూ ప్రపంచకప్‌లో భారత్‌పై ఒక్కసారి కూడా గెలవని పాకిస్థాన్ జట్టుని మనమే చేజేతులా గెలిపించినట్లవుతుందని దిగ్గజ క్రికెటర్ సునీల్ గవాస్కర్ నిన్న గుర్తు చేశాడు
Samayam Telugu | Updated:
Feb 22, 2019, 04:11PM IST
BCCI: పాక్‌తో మ్యాచ్‌ బహిష్కరణపై వెనక్కి తగ్గిన భారత్
హైలైట్స్
ఇంగ్లాండ్ వేదికగా మే 30 నుంచి వన్డే ప్రపంచకప్ మొదలు
భారత్, పాకిస్థాన్ మధ్య మ్యాచ్ జూన్ 16న
అమర జవాన్లకి నివాళిగా పాక్‌తో మ్యాచ్‌ను బహిష్కరించాలని దేశవ్యాప్తంగా అభిమానులు డిమాండ్
పాక్‌తో మ్యాచ్‌‌ను బహిష్కరించే విషయంలో వెనక్కి తగ్గిన బీసీసీఐ
ప్రపంచకప్‌‌లో పాకిస్థాన్‌తో మ్యాచ్‌ను బహిష్కరించే విషయంలో భారత క్రికెట్ నియంత్రణ మండలి (బీసీసీఐ) అనూహ్యంగా వెనక్కి తగ్గింది. ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. షెడ్యూల్ ప్రకారం జూన్ 16న భారత్ , పాకిస్థాన్ మధ్య మ్యాచ్ జరగనుంది. అయితే.. ఇటీవల పుల్వామా ఉగ్రదాడి నేపథ్యంలో.. పాక్‌తో మ్యాచ్‌ను బహిష్కరించి వరల్డ్‌కప్ వేదికగా పాకిస్థాన్ దుశ్చర్యని ప్రపంచానికి తెలియజేయాలని భారత మాజీ క్రికెటర్లు, అభిమానులు పెద్ద ఎత్తున డిమాండ్ చేశారు. దీంతో.. మ్యాచ్‌ను బహిష్కరించే దిశగా అడుగులు వేసినట్లు కనిపించిన బీసీసీఐ.. అంతర్జాతీయ క్రికెట్ కౌన్సిల్ (ఐసీసీ)తో ఢీకొనేందుకు సాహసించలేదు.
ప్రపంచకప్‌లో ఒకవేళ పాకిస్థాన్‌తో మ్యాచ్‌ను భారత్ బహిష్కరిస్తే..? అప్పుడు పాక్‌ విజేతగా నిలిచి రెండు పాయింట్లు చేజిక్కించుకుంటుంది. అంటే.. ఇప్పటి వరకూ ప్రపంచకప్‌లో భారత్‌పై ఒక్కసారి కూడా గెలవని పాకిస్థాన్ జట్టుని మనమే చేజేతులా గెలిపించినట్లవుతుందని దిగ్గజ క్రికెటర్ సునీల్ గవాస్కర్ గుర్తు చేశాడు. అంతేకాకుండా.. మ్యాచ్‌ని ఆడకపోతే.. నష్టపరిహారం కింద బ్రాడ్‌కాస్టర్‌కి బీసీసీఐ కనీసం రూ.100 కోట్లు చెల్లించాల్సి రావొచ్చు. దీనికితోడు ఐసీసీ నుంచి సస్పెన్షన్ కూడా ఎదుర్కొనే అవకాశం ఉంది. దీంతో.. రిస్క్ చేసేందుకు బీసీసీఐ సిద్ధపడలేదు.
ఉగ్రదాడి నేపథ్యంలో.. ప్రపంచకప్ నుంచి పాకిస్థాన్‌ను నిషేధించాలని తొలుత ఐసీసీకి లేఖ రాయాలని బీసీసీఐ యోచించింది. కానీ.. ఈరోజు జరిగిన సర్వసభ్య సమావేశంలో.. అలా రాసినా ఏం ఉపయోగం ఉండదని సభ్యులు అభిప్రాయపడటంతో.. ఆ ఆలోచనని విరమించుకున్నట్లు తెలుస్తోంది. దీంతో.. భారత్, పాకిస్థాన్ మధ్య మ్యాచ్ జరిగేందుకు మార్గం సుగుమమైంది. కానీ.. కేంద్ర ప్రభుత్వ నిర్ణయం తర్వాతే పాక్‌తో మ్యాచ్ ఆడటంపై పూర్తి స్పష్టత రానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.